《屠元勋之南京寺丞得何字韵》
明代·吴希贤

文学推君第一科，紫金山色待经过。相看尽道故人少，欲别应经芳草多。

列棘堂深新雨露，判花笔在足阳和。不知去住怀人地，秋水芙蓉隔几何。

作者简介：（1437—1489）福建莆田人，名衍，以字行，改字汝贤。天顺八年进士。授检讨。幼敏异，精《毛诗》。性豪迈负奇气。尝预修《英宗实录》，以南京翰林院侍读学士卒官。有《听雨亭稿》。